Tæt på Middelhavet er klimaet naturligvis varmt. Herfra vokser store mængder Chardonnay-druer, som bruges til forholdsvis enkle, modne Chardonnay med præg af banan, fersken og ananas. Der kommer dog også virkelig gode Chardonnay-vine fra det sydlige Frankrig, som ofte har fået fadlagring. I de lidt billigere vine bruger man derimod ofte egetræsspåner, da det er en væsentlig billigere måde at producere på.